(นม) โรงเรียน ครบทุกวัน เสริมสร้างสุขภาพนักเรียนให้แข็งแรง ลดภาระค่าใช้จ่ายผู้ปกครอง
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยว่า ที่ประชุมคณะกรรมการอาหารนมเพื่อเด็กและเยาวชน มีมติเห็นชอบแนวทางการดำเนินงานโครงการอาหารเสริม (นม) โรงเรียนในสถานการณ์ COVID-19 และมีมติเห็นชอบโครงการอาหารเสริม (นม) โรงเรียนครบทุกวันและโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 - 3) ครบทุกวัน โดยกระทรวงเกษตรและสหกรณ นำโดยรัฐมนตรีว่าการกระทรวงเกษตรและสหกรณ์ นายเฉลิมชัย ศรีอ่อน มีนโยบายสนับสนุนโครงการอาหารเสริม (นม) โรงเรียนใหนักเรียนไดดื่มนมครบ 365 วัน รวมถึงขยายกลุ่มเป้าหมายไปยังนักเรียนชั้นมัธยมศึกษาตอนต้น (ม.1-3) ใหไดดื่มนมเพิ่มขึ้นด้วย จากการประชุมคณะกรรมการบริหารการขับเคลื่อนงานนโยบายสำคัญและการแก้ไขปัญหาภาคเกษตร ได้พิจารณโครงการดังกลาวแล้ว และได้เห็นชอบในหลักการเพื่อจะเสนอให้คณะรัฐมนตรีเห็นชอบต่อไป ภาพรวมของทั้ง 2 โครงการฯ มีวัตถุประสงค์เพื่อใหเด็กและเยาวชนไทยได้ดื่มนมมากขึ้น เพื่อเป็นการเสริมสรางสุขภาพให้แข็งแรง มีภูมิคุมกันเข้มแข็ง ลดภาระค่าใช้จ่ายของผู้ปกครอง อีกทั้งชวยเหลือเกษตรกรผูเลี้ยงโคนมและผู้ประกอบการผลิตภัณฑ์นมให้สามารถจำหนายน้ำนมดิบเพิ่มขึ้น ซึ่งจะช่วยให้เกษตรกรปรับตัวและลดผลกระทบจากเขตการค้าเสรี (FTA) ได้อีกทางหนึ่งสำหรับเป้าหมายโครงการอาหารเสริม (นม) โรงเรียนครบทุกวัน ตั้งเป้าให้นักเรียนระดับชั้นก่อนประถมศึกษาจนถึงระดับชั้นประถมศึกษาปที่ 6 จำนวนกว่า 7 ล้านคน ได้ดื่มนมจากโครงการฯ วันละ 1 กล่อง จากเดิมได้ดื่ม 260 วันต่อปี เพิ่มขึ้นเป็นเวลา 365 วันต่อปี และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 - 3) ครบทุกวัน ตั้งเป้าให้นักเรียนระดับมัธยมศึกษาตอนตน (ม. 1-3 ไดดื่มนมจากโครงการฯ วันละ 1 กล่อง ตลอดทั้งปี ซึ่งถ้าทั้งสองโครงการ ได้รับการอนุมัติ ก็จะสามารถดำเนินการได้เลยในปีการศึกษา 2565